**Bestyrelsesmøde**

**Dagsorden onsdag den 09.02.22 kl. 19 00.**

Til stede: Margrethe, Sofie, Rasmus, Annie. På ZOOM, Petra, Marie. Afbud: Chris, Erik, Millie.

1.      Gennemgang af referat fra sidst

2.      Nyt fra formanden og nyt fra CISU

3.      Nyt fra kasserer

4.      Nyt fra sekretariat

5.      Nyt fra projekter

6.      Generalforsamling 2022

7.      Nye diæter fra Danida – følger Diálogos dem?

8.      Evt.

**Punkt 1: Gennemgang af referat fra sidst**

Referat fra sidste bestyrelsesmøde, den 03. november 21 blev gennemgået.

Ang. Samarbejdsaftale mellem DASAM og Dialogos, blev det noteret, at 30/70 ordningen fastholdes, da DASAM fik andre projekter bevilliget.

Ang. Nicaragua-ansøgning arbejder gruppen stadig med en ansøgning.

Ang. Den nye pulje for og miljø, bliver miljø og natur er en del af det. Hvad det betyder for vores muligheder for at søge puljen, er endnu ikke klart.

Ang. mistanke om uregelmæssigheder i NAPEs samarbejde med andre organisationer, har Udenrigsministeriet endnu ikke svaret, om de godkender regnskabet.

Marie Brasholt er blevet spurgt, om hun vil lave et oplæg med retningslinjer for Dialogos etos, og hvordan vi samarbejder. Marie vender tilbage med svar.

**Punkt 2: Nyt fra formanden og nyt fra CISU**

Margrethe har deltaget i CISUs medlemshøring om input til CISUs strategi.

Kontoret lukker pr. 01.07.22, AXIS har modtaget opsigelsen. Samtidig lukker sekretariatet, og Annie er sagt op pr. 31.06.22. Kontortingene skal flyttes til Sydhavnen. Annie har udarbejdet en plan og samarbejder med Margrethe, om nedlukning af kontoret.

Margrethe har skrevet til forsikringen og oplyst brugte forsikringsdage. I 2020 var det 100 dage, der blev brugt, i 2021 var det 0 dage.

Margrethe har spurgt Annie om hun har lyst til at holde et oplæg om genderstrategier, evt. i forhold til Dialogos projekter. Annie tænker over det.

**Punkt 3: Nyt fra kasserer.**

Ebbe meddeler at han har årsregnskabet klar til 1 april, 2022.

Der har været afholdt kasserermøde, hvor Tony gennemgik sagerne. Der har været problemer med overførsel, af midler, som er gået forkert. Fremover ændres proceduren, så projektkasserer udfylder en formular med oplysninger og sender direkte til Tony.

**Punkt 4.**

**Nyt fra Sekretariatet**

Medlemmerne udgør 197**,** Sisse Svarer, Jørn Oehlerich og Niklas Zurita Ems er udtrådt.

Sekretariatet og formanden har faste onsdagsmøder.

Der er udført almindelige sekretariatsopgaver, opdatering af arkiver/medlemsliste, mails.

Forsikringen er opdatering med rejsedage, i år er der i alt brugt 15 dage ; Louise Hindenburg, Uganda 9 dage. Alain Carretero, Bolivia.

Opdatering af GANTT-skemaer, oversigt over projekter.

Regnskab er afsluttet for 2021 med Petra, 558 kr. på aconto-kontoen.

CISU sendte survey ud, til evaluering af deres rådgivning. Guld Uganda og Karamoja har deltaget, Louise Hindenburg har svaret CISU.

Driftstøtten gav pote, der gik 51.768,88 kr. ind på foreningens konto. Annie forbereder ansøgningen for 2022. Kriterier og deadline for ansøgning er endnu ikke kendte.

Arbejdsprocesser i forbindelse med lukning af kontoret.

* Betalingsoplysninger og mailadresse på Adobe er ændret
* Panda antivirus er betalt med Annies private kort, da Petras foreningskort ikke kan anvendes. Petra arbejder på sagen.
* Betalingsoplysninger er ændret i Microsoft, men det er svært at ændre mailen, Annie arbejder på sagen.

Sofie kommenterede, at hun gerne vil deltage en dag, i forhold til nedlukning af kontoret, for at gennemgå arkiver m.m. Annie, Margrethe og Sofie skal finde en dato, efter generalforsamlingen.

Det blev diskuteret, hvorvidt kontorregnskabet skal gemmes fysisk. Ifølge bogføringsloven skal gamle kvitteringer gemmes 5 år. Der kommer en ny bogføringslov i år, (1.07.22) med krav om digital registrering og opbevaring af regnskabsmateriale, med det har virkning for regnskabsmateriale, der vedrører økonomiske transaktioner, for regnskabsår, der begynder den 1. januar 2023 eller senere.

I CISUs forvaltningsvejledning, paragraf 7.2.4, (s.14.) står der: ”*Det afsluttende regnskab indsendes til CISU uden bilag, men bevillingshaver (og partnere) skal opbevare originalbilag i fem år efter, at regnskabet er godkendt af CISU, så man kan fremlægge dem, hvis CISU, Rigsrevisionen eller andre med myndighed hertil ønsker at se dem.*”.

Sofie har set i CISUs opdaterede budget, at bilag nu skal gemmes 10 år.Bestyrelsen vil spørge Tony ad.

**Punkt 5.**

**Nyt fra projekter**

**Nepal, NPHF:**

Farming, Health and Environment -a multi sector approach to reduce pesticide
hazards in Nepal. Projektet slutter 31.12.24.

Marie fortalte at projektet er i opstartsfase, der er kontakt til lokale autoriteter og målgruppe, med opbyggelse af tillid og opsamling på erfaring, fra sidste projekt. Der er ansat et nyt hold i Chitwan. Steering Committee Members, fra Kathmandu har været på besøg. NPHF har sendt en narrativ og økonomisk rapport. Den økonomiske rapport var en del rodet og gruppen har bedt om oplysninger. Der er endvidere rejst et spørgsmål, om hvorvidt dataindsamling til baselinestudiet, skal godkendes af det etiske råd i Nepal. Gruppen undersøger mulighederne, for at søge midler til covid-afledte udgifter via CISU’s nødhjælpspulje, og Erik har nævnt, at ICOEPH kan finde 10.000 DKK til covid-aktiviteter.

Marie spørger, hvordan administrationsbidraget til Dialogos skal beregnes?

I **samarbejdsaftalen står der om fordeling af administrationsmidler:**

”Projektkontoen modtager i henhold til projektbudgettet 7% af de forbrugte projektmidler i administration fra projektet. Der skal ikke aflægges regnskab til CISU vedr. disse midler. Administrationsmidlerne fordeles i hele projektets løbetid mellem Diálogos og ICOEPH, så 70% går til Diálogos til dækning af ovennævnte udgifter samt de til administrationen knyttede omkostninger. De resterende 30% af administrationsmidlerne går til ICOEPH.

**Procedure for udbetaling af administrationsmidler**

Administrationsmidlerne, de 7% – udregnes på baggrund af mellemregnskab i DASAMs årsregnskab, jvf. CISUs administrative retningslinjer - udbetales årligt umiddelbart efter DASAMs generalforsamling. ICOEPH fremsender årsregnskabet med det relevante mellemregnskab til Diálogos snarest muligt efter foreningens generalforsamling sammen med information om foreningens bankkonto. Diálogos modtager beløb plus bankkonto fra ICOEPH. Hermed har Diálogos den fornødne information til at foretage udbetalingen fra projektets bankkonto til de to organisationer efter den ovennævnte fordelingsnøgle - 70% til Diálogos og 30% til ICOEPH. Den sidste udbetaling finder sted i forbindelse med projektafslutning. "

**Bolivia Prodeco:**

Sustainable agroecological hydro productive management for the production of healthy food cores. Projektet slutter 01.05.22.

Alain har været på det første projektbesøg, hos partner PRODECO, på projektet, CISU har givet no-cost-extension, til 1. maj 22. Sammen med Prodeco har Alain analyseret styrker og svagheder, og lavet design til et nyt samkøringsprojekt med Misereor og CISU. Alain har haft møde med Misereor, som er tilfreds med projektet indtil nu, men gerne ser fokusområder styrket, herunder:

* Skabe refleksionsrum i “Escuelas de Campo”.
* Styrke organisk produktion, i subsistensøkonomien.
* Styrke economia solidaria, (samarbejde med de store markeder i Sucre, forbrugere)
* Ledelsesudvikling.

Der er møde mandag 14.02.22, i gruppen. Et nyt samfinansieringsprojektforslag forventes afleveret til CISU, i marts 22.

**Uganda KIMHECOP:**

Karamoja Indigenous and modern health. Projektet slutter 01.03.22.

Louise har besøgt projektet. Det viste sig bestyrelsen bestemte, medarbejderne kun får løn under field visits, hvilket svarer til halv løn. Derfor har de arbejdet mindre. Peter har ikke arbejdet reelt siden april og Francis har arbejdet mere, end han skulle. Der er lavet overdragelsesdokumenter og handlingsplan for den sidste tid. Peter er fyret. De skal have afsluttet alle besøg senest midt februar, for at afslutte regnskab til revisor.

Louise har haft møde med bestyrelsen og med UNACOH. Der er ikke kræfter for tiden i Kimhecop, som kan bære et nyt projekt. Så samarbejdet med KIMHECOP slutter her. UNACOH haft et Lions Club projekt i Karamoja, men der er ikke planer om yderligere samarbejde mellem UNACOH og KIMHECOP.

Hvis KIMHECOP finder nye kræfter, samarbejdspartner eller andet og sender et projektforslag afsted i fremtiden, vil gruppen se på det.

**Bolivia, Plagbol:**

Mercury-free gold mining in Bolivia. Projektet slutter 31.12.22.

Margrethe har deltaget i gruppen, som bestyrelsesmedlem og føler der er interne kommunikationsproblemer. Selve projektet skrider fremad. Chris skal afsted til marts, Leo og Peter kommer senere. Margrethe foreslår at der bliver holdt et møde med gruppen om kommunikation. Ligesom Margrethe ønsker at klæde Chris på, inden hans første projektrejse, og fortælle om, hvordan Dialogos er som donor, partner og tilgang til projekter.

**UGANDA, UNACOH:**

Free Your Mine afsluttende projekt

Evalueringen viser en spændende sidegevinst; kvinderne er mere involveret i projektet.

Samarbejdet med universitet går godt, der er mange specialestuderende ude.

Grundet partnerskifte mangler der revision af det første år. Ebbe har lavet et regnskab, som UM forhåbentlig godkender i begyndelsen af april 2022.

**UGANDA, UNACOH:**

Free Your Mine 25. Projektet slutter 01.10.24.

Der er blevet overført penge.

UNACOH skal afholde en arbejdsmiljøkonference, den 24.-26. september 2022, MinOSH er den 21.-23.-september 2022.

Der arbejdes på en undersøgelse af effekten, fra de sidste, socioøkonomiske studier

**UGANDA**

**Tiiara Summit**

Tiira Summit projektet fortsætter med konference til september. Det blev udskudt grundet corona. Der er flere som er gået med i Tiira Summit gruppen.

CISU skal have besked om at projektet skal aktiveres.

**Nicaragua projektforslag**

Der arbejdes med budget. En lokal bekendt, Erwin, arbejder på at få Dialogos godkendt i Nicaragua.

**Kommunikationsgruppe**

Niklas overdrager oplysninger om hjemmesiden til Mads, som tager noget over.

**Punkt 6.**

Generalforsamling 2022.

Dialogos afholder generalforsamling den 23.04.22, CISU den 30.04.22.

Det afholdes i Sydhavnen hos Rasmus, med efterfølgende grill. Datoen skal varsles, Annie beder Niklas lave en teaser til hjemmesiden.

Regnskabet er gjort klart til Ebbe

Bestyrelsen skal lave et program for dagen, for årsmøde og generalforsamling.

En ide er at bestyrelsen laver 3 spørgsmål, som der skal svares på, i projektgrupperne.

**Punkt 7.**

Moderniseringsstyrelsen har hævet deres satser, pr. 1. januar 2019. Der refunderes 1,98 kr. pr. kilometer kørsel ved bil, Nuværende 1,90 kr.

Diætsatser i alle lande, for Diálogos er 300 kr. minus Nepal (222 kr) og Bolivia (273).

Moderniseringsstyrelsens nye satser er: Nepal 237 kr., Bolivia 291 kr.

Bestyrelsen vedtager at fastholde de 300 kr. pr. dag, og hæver satserne for Nepal til 237 kr. og for Bolivia til 273 kr. pr. dag.

**EVT.**

Marie har fået henvendelse fra den tidligere bolivianske viceminister, Martin Maturano, som ønsker støtte til Bolivias 200 års festligheder, i 2025. Maria sender CISUs guidelines til ham, og bede ham lave et projektforslag.

**Annie 16.02.22**

**Margrethe 23.03.22**